На основу члана 12 Закона о стручном образовању (»Службени лист РЦГ«, бр. 64/2002 и 49/2007 и »Службени лист ЦГ», бр. 45/2010, 39/2013 и 47/2017) и на основу члана 15 Закона о гимназији (»Службени лист РЦГ«, бр. 64/2002 и 49/2007 и »Службени лист ЦГ«, бр. 45/2010, 39/2013 и 47/2017), Министарство просвјете, науке, културе и спорта расписује

**КОНКУРС**

**ЗА УПИС ВАНРЕДНИХ УЧЕНИКА У I РАЗРЕД СРЕДЊИХ ШКОЛА У**

**ЦРНОЈ ГОРИ ЗА ШКОЛСКУ 2021/2022. ГОДИНУ**

**ОПШТИ УСЛОВИ**

**Кандидати који су завршили основну школу за упис у I разред средњих школа подносе сљедећа документа:**

1. Пријаву на Конкурс. На основу члана 13 Закона о административним таксама (»Службени лист РЦГ«, бр. 55/03) кандидати за упис су ослобођени плаћања административне таксе;
2. Свједочанства посљедња три разреда основне школе и дипломе и увјерења о резултататима са државних и међународних такмичења, односно додијељеним признањима;
3. Копију биометријске личне карте.

 Пријава на Конкурс подноси се школи најкасније до 20. октобра 2021. године. Пријава се подносе путем поште или у школи, у терминима које одреди школа.

Ранг листа кандидата за упис у поједине образовне програме објављује се на огласној табли школе најкасније до 25. октобра 2021. године.

**КРИТЕРИЈУМИ ЗА УПИС**

**II Критеријуми за упис ученика у I разред средњих стручних школа**

Упис ученика у I разред стручних школа одређује се на основу Правилника о вредновању критеријума за упис ученика у стручну школу (»Службени лист РЦГ«, бр. 21/05 и »Службени лист Црне Горе«, бр. 18/18) и Рјешења о утврђивању минималног броја бодова потребних за упис у гимназију и четворогодишњу стручну школу за школску 2021/2022. годину 1050201-604/21-3696 од 20. маја 2021. године.

Начин, поступак и вредновање критеријума за упис ученика у средњу стручну школу, у трогодишњем или четворогодишњем трајању, у случају кад је број пријављених кандидата за упис већи од броја траженог конкурсом, врши се на начин прописан наведеним Правилником.

Провјера посебне надарености, односно способности за упис врши се у складу са Правилником. Садржај провјере посебне надарености, односно способности утврђен је образовним програмом, а постигнути успјех се вреднује на начин прописан Правилником.

Наставни предмети од значаја за стицање нивоа стручног образовања у стручним школама по секторима и подсекторима су:

| **Сектори** | **ниво IV1** | **ниво  III** |
| --- | --- | --- |
| **Саобраћај и комуникације** | математика и физика | математика и физика |
| **Инжењерство и  производне технологије** |
| Подсектор Електротехника | математика и физика | математика и физика |
| Подсектор Машинство и обрада метала | математика и физика | математика и физика |
| Подсектор Мехатроника | математика и физика |  |
| **Грађевинарство и уређење простора** | математика и физика | математика и физика |
| **Рударство, металургија и хемијска индустрија** | математика и физика | математика и физика |
| **Пољопривреда, прехрана и ветерина** | црногорски-српски, босански и хрватски језик и књижевност односно матерњи језик и књижевност и биологија | црногорски-српски, босански и хрватски језик и књижевност односно матерњи језик и књижевност и биологија |
| **Здравство и социјална заштита** | црногорски-српски, босански и хрватски језик и књижевност односно матерњи језик и књижевност и биологија | црногорски-српски, босански и хрватски језик и књижевност односно матерњи језик и књижевност и биологија |
| **Економија и право** | црногорски-српски, босански и хрватски језик и књижевност односно матерњи језик и књижевност и страни језик |  |
| **Туризам, трговина, угоститељство** | црногорски-српски, босански и хрватски језик и књижевност односно матерњи језик и књижевност и страни језик | црногорски-српски, босански и хрватски језик и књижевност односно матерњи језик и књижевност и страни језик |
| **Услуге** |
| Подсектор Текстилство | црногорски-српски, босански и хрватски језик и књижевност односно матерњи језик и књижевност и ликовна култура | црногорски-српски, босански и хрватски језик и књижевност односно матерњи језик и књижевност и ликовна култура |
| Подсектор Личне услуге |  | црногорски-српски, босански и хрватски језик и књижевност односно матерњи језик и књижевност и ликовна култура |

Уколико у седмом, осмом или деветом разреду основне школе није изучаван један од утврђена два наставна предмета, вреднује се просјечна оцјена из тог наставног предмета из разреда у којима је предмет изучаван. Припадник ромске и египатске популације, остварује додатних шест (6) бодова по принципу афирмативне акције.

**IV Право на приговор**

На утврђену ранг листу, кандидат за упис може поднијети приговор наставничком вијећу школе у року од три дана од дана објављивања ранг листе на огласној табли. По приговору, наставничко вијеће је дужно да одлучи у року од три дана од дана подношења приговора.

Одлука наставничког вијећа је коначна.

**V Упис кандидата који су стекли средње образовање или завршили поједине разреде**

Кандидати који су завршили стручну школу или гимназију и стекли диплому средњег образовања и желе да наставе обазовање ради преквалификације и доквалификације ради полагања допунских и диференцијалних испита односно разредног испита појединог разреда подносе сљедећа документа:

1. Пријаву на Конкурс. На основу члана 13 Закона о административним таксама (»Службени лист РЦГ«, бр. 55/03) кандидати за упис су ослобођени плаћања административне таксе;
2. Свједочанства појединих разреда стручне школе односно гимназије;
3. Копију биометријске личне карте.

 Пријава на Конкурс подноси се школи најкасније до 15. октобра 2020. године. Пријава се подноси путем поште или у школи, у терминима које одреди школа.

 Ранг листа кандидата за упис у поједине образовне програме утврђује се на основу успјеха из појединих разреда претходног средњег образовања и објављује се на огласној табли школе најкасније до 20. октобра 2021. године.

Кандидати који су раније започели средње образовање односно успјешно завршили поједине разреде, не пријављују се на овај Конкурс, већ се непосредно уписују у одговарајући разред ради наставка образовања у роковима које одреди школа.

***1) ЈУ Средња електро-економска школа Бијело Поље***

1) Електротехничар енергетике 10 ученика

2) Електротехничар рачунарских система и мрежа 5 ученика

3) Електроинсталатер 5 ученика

4) Економски техничар 5 ученика

5) Правно-административни техничар 5 ученика